stanford-oval/wikipedia huggingface dataset:
Saarijärvi
Elinkeinot ja koulutus

Saarijärvellä toimii muutama valtakunnallisesti tunnettu yritys: sairaalatarvikkeisiin erikoistunut Serres Oy, selluvillaa rakennusten eristämiseen tuottava Termex-eriste Oy, hirsitaloja ja -mökkejä valmistava Syöte-Huvilat Oy, sekä Aurajoki Oy, joka on erikoistunut teräs- ja metalliteollisuuteen. Myös globaalilla Logstor-konsernilla on kaukolämpöputkia ja -komponentteja valmistava tuotantolaitos Saarijärvellä.lähde?
Tunnettuja, mutta sittemmin Saarijärvellä toimintansa lopettaneita yrityksiä ovat olleet muun muassa elektroniikkatuotteitta valmistanut Efore Oyj, kiinteistöjen lämmitysjärjestelmiä valmistanut Ariterm Oy, Saarijärven Offset Oy, Soklex Oy, sekä uretaanieristykseen perustuvia talopaketteja 1980-luvulla valmistanut Makrotalo.lähde?
Maa- ja metsätalous on aina ollut tärkeä elinkeino. Saarijärvelle valmistui vuoden 2018 lopussa HRV-Farm Oy:n 600 lypsylehmän navetta, joka on yksi Suomen suurimmista. Toinen merkittävä maatalouden yritys on Tikalan Oy, jossa yli 40 000 kanan kanalan lisäksi valmistetaan puutarhojen kasvualustoja ja lannoitteita.lähde?
Saarijärven Häkkilässä sijaitsee Fin Forelian taimitarha, joka kasvattaa ja pakkaa metsäpuiden taimia. Taimitarha on Pohjoismaiden suurimpia. Samalla tontilla sijaitsee Siemen Forelian karistamo. Suomen vuosittaisesta siementarpeesta noin puolet tulee Häkkilän karistamosta.
Saarijärvellä perusopetusta antaa kolme peruskoulua: Lanneveden koulu (luokka-asteet 1-6), Pylkönmäen koulu (1-6) ja Saarijärven yhtenäiskoulu (1-9) Toisen asteen yleissivistävää koulutusta annetaan Saarijärven lukiossa. Se toimii yhtenäiskoulun ohella vuosina 2021-2023 valmistuneessa koulu -ja kulttuurikeskuksessa. Lisäksi uusi koulukeskus sisältää myös kansalaisopiston monipuoliset opetustilat.
Biotalouskampuksella Tarvaalassa sijaitsevat Pohjoisen Keski-Suomen ammattiopiston (POKE) luonnonvara-alan koulutusyksikkö, jossa valmistutaan pääasiassa maa- ja metsätalousalalle, mutta myös rakennus- sekä sosiaali- ja terveysalalle. Samalla kampuksella on Jyväskylän ammattikorkeakoulun (Jamk) Biotalousinstituutin koulutusyksikkö, jossa valmistutaan agrologeiksi. Biotalouskampuksella on viime vuosina rakennettu uusia opetus- ja tutkimustiloja, viimeisinpänä 2017 valmistunut ForesTori.lähde?
Luonnon keskellä Ranta-Hännilässä, muutaman kilometrin päässä Saarijärven keskustasta, sijaitsee Suomen joogaliiton Joogaopisto. Vuonna 1973 toimintansa aloittanut opisto järjestää yleisölle suunnattuja joogakursseja ja syventävää koulutusta alan opettajille. Joogaopisto vastaa joogaopettajien koulutuksesta Suomessa.
Kulttuuri

Saarijärven kaupunginkirjaston palveluja tarjoavat ovat Saarijärven pääkirjasto ja Saarijärven kirjastoauto. Saarijärven kirjasto on Keski-Suomen vanhin yleinen kirjasto. Kaupunginkirjasto kuuluu osana Keski-kirjastojen kirjastokimppaan, joka tarjoaa maakunnan kirjastojen laajuisen aineistovalikoiman alueen asukkaiden käyttöön.
Kulttuuri > Museot

Saarijärven museo on yhdistetty taide- ja kulttuurihistoriallinen museo.
Kulttuuri > Tapahtumia

Kesäisin Saarijärven keskustassa sijaitsevalla urheilukentällä järjestetään Juhannuskisat, jossa on vieraillut kansainvälisiä huippu-urheilijoita. Pylkönmäen kylällä puolestaan pidetään Pentin Olympialaiset, joka on lapsille ja perheille suunnattu heinäkuinen yleisurheilutapahtuma. Kirmot ovat noin viikon kestävä musiikkifestivaali, jossa on musiikkitapahtumia monipuolisesti aina hengellisistä kirkkokonserteista tämän päivän pop-musiikkiin. Ahvenlammin leirintäalueella järjestetään suosittuja ”rompetori” -päiviä, joista suosituimmat keräävät myyjiä, kauppiaita ja asiakkaitakin ympäri Suomea.
Kukonhiekan huvikeskus aukeaa toukokuussa ja järjestää tansseja ja konsertteja viikonloppuisin aina lokakuulle asti. Esiintyjät ovat Suomen eturivin viihdetaiteilijoita.
Herättäjäjuhlat on järjestetty Saarijärvellä kahdesti vuosina 1970 ja 2005.
Kulttuuri > Ruokakulttuuri

Saarijärven pitäjäruoiksi nimettiin 1980-luvulla muikuista tehty suutarinpaisti ja perunasose eli perupuuro, lanttupuuro ja vespuolukat sekä hiilloskala.
Kyliä

Saarijärven kunta on jaettu 22 kylään: Häkkilä, Hännilä, Kalmari, Kekkilä, Kolkanlahti, Konttimäki, Kukko, Kuoppala, Lannevesi, Hoikankylä, Lehtola, Leuhu, Linna, Mahlu, Mulikka, Paajala, Pajupuro, Palomäki, Pyhähäkki, Pylkönmäki, Rahkola, Ranta-Hännilä ja Tarvaala. Näistä Ranta-Hännilä, Leuhu, Rahkola ja Pylkönmäkiselvennä muodostavat Saarijärven keskustan.tarvitaan parempi lähde
Saarijärven vanhat maarekisterikylät ovat: Hännilä, Kalmari, Kiimasjärvi, Kuoppala, Lannevesi, Mahlu, Pyhäjärvi, Saarijärvi ja Summasjärvi sekä Pylkönmäestä liitetyt maarekisterikylät Kukko, Kuoppala, Mahlu, Paajala ja Pääjärvi.
Saarijärven kaupungin keskustan välittömässä läheisyydessä olevia asuinalueita, sekä kaupunginosia ovat muun muassa Aittokallio, Autionlahti, Heramäki, Hietalahti, Hietarinne, Husuaho, Hämeenniemi, Härkälähde, Karhilanpelto, Koiralampi, Mannila, Mansikkaniemi, Mustikkakorpi, Mäntylä, Pentinniemi, Pyyhkälä, ja Sara-Aho.lähde?
Kyliä > Taajamat

Vuoden 2017 lopussa Saarijärvellä oli 9 589 asukasta, joista 5 514 asui taajamissa, 3 962 haja-asutusalueilla ja 113:n asuinpaikat eivät olleet tiedossa. Saarijärven taajama-aste on 58,2 %. Saarijärven taajamaväestö jakautuu kolmen eri taajaman kesken:
| # | Taajama | Väkiluku (31> 12.2017) |
| --- | --- | --- |
| 1 | Saarijärven keskustaajama | 4 992 |
| 2 | Pylkönmäen kirkonkylä | 300 |
| 3 | Linna | 222 |
Kaupungin keskustaajama on lihavoitu.
Tunnettuja saarijärveläisiä

| 0 | 1 | 2 |
| --- | --- | --- |
|  Matthias Calonius, oikeustieteilijä  Samuli Heimonen, taidemaalari  Päiviö Hetemäki, poliitikko  Petri Honkonen, kansanedustaja  Kaarlo Hurme, kansanedustaja  Toivo Hyytiäinen, keihäänheiton olympiamitalisti  Sini Häkkinen, lentopalloilija  Sanna Häkkinen, lentopalloilija  Esko Härkönen, kansanedustaja  Matti Kauppinen, sanomalehtimies  Tapani Kiminkinen, lääkäri  Ilpo Kokkila, vuorineuvos  Artturi Koskenkaiku, kansanedustaja  Timo Lehtovaara, kuoronjohtaja  |  Levil, rap-artisti  Kirmo Lintinen, muusikko  Tarmo Manni, näyttelijä  Pekka Neittaanmäki, professori  Toimi Nieminen, näytelmäkirjailija  Markku Nihti, kauppaneuvos  Jarkko Nikara, ralliautoilija  Kirsti Paakkanen, yritysjohtaja  Tiina Pyykkinen, kuvataiteilija  Selma Rainio, lähetyslääkäri  Väinö Rautiainen, kansanedustaja  Joonas Rinne, juoksija  Eija Ristanen, hiihdon olympiamitalisti  |  Matti Rutanen, taiteilija  Maija Silvennoinen, televisiokokki  Raimo Suuronen, näytelmäkirjailija  Marko Tapio, kirjailija  Harri Tapper, kirjailija  Kain Tapper, kuvanveistäjä  Yrjö Tapper, lavastaja  Aatos Tavaila, toiminnanjohtaja, maanviljelysneuvos  Helmer Timgren, metsänhoitaja ja yritysjohtaja, metsäneuvos  Frans Toikkanen, graafikko  Risto Ulmala, juoksija  Teemu Vesterinen, stand up -koomikko  Kuningas Pähkinä, rap-artisti  |
Tunnettuja saarijärveläisiä > Fiktiivisiä saarijärveläisiä

Saarijärven Paavo, kuvitteellinen talonpoika
Ystävyyskunnat

Kungsbacka, Ruotsi
Gran, Norja
Amt Trittau, Saksa
Communauté de communes Sèvre et Loire, Ranska
Huai’an, Kiina
Aiheesta muualla

Kuvia tai muita tiedostoja aiheesta Saarijärvi Wikimedia Commonsissa
Saarijärven kaupungin kotisivu
Tilastokeskus – Saarijärven avainluvut
Saarijärven asukkaiden verkkopalvelu (Arkistoitu – Internet Archive)
Saarijärven kalastussivut: kosket, järvet yms.
| n k Keski-Suomen maakunnan kunnat |
| --- | --- |
Nykyiset kunnat:  Hankasalmi  Joutsa  Jyväskylä  Jämsä  Kannonkoski  Karstula  Keuruu  Kinnula  Kivijärvi  Konnevesi  Kyyjärvi  Laukaa  Luhanka  Multia  Muurame  Petäjävesi  Pihtipudas  Saarijärvi  Toivakka  Uurainen  Viitasaari  Äänekoski 
Entiset kunnat:  Jyväskylän maalaiskunta  Jämsänkoski  Konginkangas  Korpilahti  Koskenpää  Kuorevesi  Leivonmäki  Längelmäki (osa)  Pihlajavesi  Pylkönmäki  Sumiainen  Suolahti  Säynätsalo  Äänekosken maalaiskunta 
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF 
Kansalliset:  Israel  Suomi (KANTO)  Yhdysvallat  Tšekki 
Maantieteelliset:  MusicBrainz area 
Henkilöt:  Yle  Uppslagsverket Finland 
Saarijärven kirkko
Saarijärven tori heinäkuussa 2018.
Bathytropidae

| Bathytropidae> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Siirat Isopoda
Heimo::  Bathytropidae  Vandel, 1952
Infobox OKNimi-testi OK: 
Bathytropidae on  siirojen lahkoon (Isopoda) kuuluva niveljalkaisten – täsmällisemmin kuoriäyriäisten – heimo. Siihen kuuluu kuusi sukua.
Suvut

Australoniscus
Bathytropa
Cubanoscia
Laninoniscus
Monitus
Neotroponiscus
Enoplidae

| Enoplidae> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Sukkulamadot Nematoda
Luokka::  Adenophorea
Lahko::  Enoplida
Heimo::  Enoplidae  Dujardin, 1845
Infobox OKNimi-testi OK: 
Enoplidae on Enoplida-lahkoon kuuluva sukkulamatojen heimo. Siihen kuuluu 23 sukua.
Suvut

Africanthion
Chaetonema
Cryptenoplus
Donsinema
Enoploides
Enoplolaimus
Enoplus
Epacanthion
Fenestrolaimus
Filipjevia
Hyptiolaimus
Lineolia
Mesacanthion
Mesacanthoides
Metenoploides
Oxyonchus
Paramesacanthion
Parasaveljevia
Parenoplus
Ruamowhitia
Saveljevia
Trichenoplus
Trileptium
Robin Lehner

| Robin Lehner |
| --- | --- |

Henkilötiedot
Syntynyt: 24. heinäkuuta 1991 (ikä 33) Göteborg, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  192 cm
Paino:  109 kg
Seura
Seura:  Vegas Golden Knights
Sarja:  NHL
Pelinumero:  90
Pelaajaura
Pääsarjaura:  2009–
Aik. seurat:  Ottawa Senators (NHL) Binghamton Senators (AHL) Buffalo Sabres (NHL) Rochester Americans (AHL) New York Islanders (NHL) Chicago Blackhawks (NHL)
NHL-varaus:  46. varaus, 2009 Ottawa Senators
| Mitalit> Maa:   Ruotsi.Miesten jääkiekko.Nuorten MM-kilpailut  | Mitalit> Maa:   Ruotsi.Miesten jääkiekko.Nuorten MM-kilpailut  | Mitalit> Maa:   Ruotsi.Miesten jääkiekko.Nuorten MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Kanada 2009 | jääkiekko |  |
Robin Lehner (s. 24. heinäkuuta 1991 Göteborg, Ruotsi) on ruotsalainen jääkiekkoilija, pelipaikaltaan maalivahti. Hän edustaa NHL-seura Vegas Golden Knightsia. Isokokoisen Lehnerin vahvuuksiin kuuluvat ketteryys, peittävyys ja poikittaisliikkeet.
Ura

Lehner on Mölndal IF:n kasvatti. Kaudella 2007–2008 hän pelasi Frölunda HC:n juniorijoukkueessa. Hänellä oli sarjan vähiten päästettyjä maaleja ottelua kohden ja paras torjuntaprosentti. Hän pelasi juniorijoukkueessa vielä seuraavalla kaudella. Ottawa Senators varasi Lehnerin toisella kierroksella 46. pelaajana kesällä 2009.
Kaudeksi 2009–2010 Lehner siirtyi Pohjois-Amerikkaan OHL-junioriliigaan Sault Ste. Marie Greyhoundsin riveihin. Hän toimi joukkueensa ykkösmaalivahtina ja pelasi myös sarjan tähdistöottelussa. Hän pelasi kauden aikana myös yhden ottelun AHL:ssä Binghamton Senatorsin riveissä. Maaliskuussa 2010 Lehner teki kolmivuotisen tulokassopimuksen Ottawa Senatorsin kanssa. Hän aloitti kauden AHL:n puolella, mutta debytoi NHL:ssä pelaamalla neljä minuuttia lokakuussa 2010 Montreal Canadiensia vastaan. Hänestä tuli samalla 19-vuotiaana nuorin ruotsalaismaalivahti NHL:ssä.
Kaudeksi 2019–2020 Lehner siirtyi vapaana agenttina Chicago Blackhawksin riveihin yksivuotisella ja 5 miljoonan dollarin arvoisella sopimuksella. Siirtotakarajalla helmikuussa 2020 Lehner siirtyi Vegas Golden Knightsiin vaihdossa Malcolm Subbaniin, Stanislav Deminiin ja toisen kierroksen varausvuoroon vuoden 2020 varaustilaisuudessa. Lokakuussa 2020 Lehner teki Golden Knightsin kanssa viiden vuoden ja yhteensä 25 miljoonan dollarin arvoisen jatkosopimuksen.
Lehner joutui lonkkaleikkaukseen syksyllä 2022 ja oli sivussa peleistä koko kauden 2022–2023.
Yksityiselämä

Lehner asetettiin henkilökohtaiseen konkurssiin vuonna 2022. Lehtitietojen mukaan mukaan Lehnerin velat olivat 22,7 miljoonaa euroa. Hän oli sijoittanut rahaa muun muassa matelijafarmiin ja eksoottisiin kaloihin. Hän on itse kertonut kärsineensä mielenterveysongelmista, päihderiippuvuudesta ja ADHD:stä.
Aiheesta muualla

Kuvia tai muita tiedostoja aiheesta Robin Lehner Wikimedia Commonsissa
| 0 | 1 | 2 |
| --- | --- | --- |
| Edeltäjä: Jonathan Quick | William M. Jennings Trophyn voittaja 2019 (yhdessä Thomas Greissin kanssa) | Seuraaja: – |
Vittorio Arrigoni

Vittorio Arrigoni  taluttaa bloginsa tunnuskuvaa palestiinalaishuivi harteillaan.  Arrigonin lakissa on Palestiinan lippu.
Vittorio Arrigoni (4. helmikuuta 1975 Besana Brianza, Lombardia, Italia – 14. tai 15. huhtikuuta 2011 Gaza, Palestiina) oli italialainen ihmisoikeusaktivisti, pasifisti, toimittaja ja kirjailija, joka ajoi palestiinalaisten asiaa.
Jihadistien panttivanki

Arrigoni tuli meriteitse Gazaan vuonna 2008 tai 2009, jolloin Israel oli saartanut Gazan kaistan myös mereltä.  Vuonna 2011 Al-Qaidaan kuulunut jihadistiryhmä Tawhid al-Jihad  ("monoteismi ja jihad") kidnappasi hänet. Ryhmä vaati Gazaa hallinneelta islamistiselta Hamasilta lunnaiksi johtajansa Hesham al-Sa'eednin vapauttamista 30 tunnin kuluessa. Ryhmä kutsui Italiaa uskottomaksi valtioksi ja väitti, että Arrigoni oli saapunut Gazaan vain levittääkseen turmelusta (arab. فساد‎, Fasad).  Hamas ei suostunut vaihtoon, jolloin jihadistit hirttivät Arrigonin.
Poliittiset mielipiteet

Arrigoni kannatti Israelin ja Palestiinan konfliktin ratkaisemisessa yhden demokraattisen ja maallisen valtion mallia. Vuonna 2009 Arrigoni julkaisi kirjan “Ollaan ihmisiksi” (Restiamo umani)  Kirjan tuotot hän lahjoitti Demokratian ja konfliktienratkaisukeskukselle vakavasti loukkaantuneiden ja traumatisoituneiden lasten auttamiseksi Gazassa. Huolimatta houkuttelevista tarjouksista, kuten Italian kiertueesta Noam Chomskyn kanssa, hän sanoi päättäneensä "pysyä helvetissä täällä Gazassa".
Arrigonin "Guerilla Radio" oli radikaalien piirien pakollista luettavaa Italiassa. Arrigoni julkaisi intohimoisia kirjoituksia  palestiinalaisten ahdingosta ja rikoksista, joihin syyllistyi Tel Avivin sionistinen hallinto, "yksi maailman pahimmista apartheid-hallituksista". Hänen viimeinen viestinsä ylisti selviytymistaistelua, jota salakuljettajat kävivät Gazan tunneliverkostossa Egyptin rajan alla Israelin saartoa vastaan. Vittorio Arrigoni tiivisti näkemyksensä blogissaan 27. tammikuuta 2010:
Tulee päivä, jolloin alueen maat joutuvat todistamaan sionistisen hallinnon tuhoa", julisti Iranin korkein johtaja ajatollah Ali Khamenei tänään. Olen täysin samaa mieltä hänen sanoistaan, kuten varmasti monet antisionistiset israelilaiset ja juutalaiset. Sionismi on inhottava, rasistinen ja kolonialistinen liike, ja on kaikkien edun mukaista, että se pyyhkäistään pois, kuten muutkin kolonialismin ja apartheidin ilmaukset. Sen korvaaminen ilman verenvuodatusta demokraattisella ja maallisella valtiolla, joka sijaitsee ehkä historiallisen Palestiinan rajoilla ja johon palestiinalaiset ja israelilaiset kuuluvat yhtäläisin kansalaisoikeuksin ilman etnistä ja uskonnollista syrjintää, on toive, jonka toivon pian toteutuvan - -  Ja sionistisen Israelin vastustaminen ei todellakaan tarkoita juutalaisten vastustamista, tervetuloa vieraat Teheraniin.
Päivi Loponen-Kyrönseppä

Päivi Loponen-Kyrönseppä on suomalainen kulttuurivaikuttaja. Hän on johtanut Savoy-teatteria vuodesta 2013. Aiemmin hän on työskennellyt  Vantaan viihdeorkesterin toiminnanjohtajana (2009–2013) sekä Lemin musiikkijuhlien taiteellisena johtajana (2008–2013).
Loponen toimii Aamulehden kriitikkona kirjoittaen pääasiassa oopperasta ja musiikkiteatterista. Hän on työskennellyt toimittajana ja kriitikkona myös muun muassa Helsingin Sanomissa ja Ylen tv-uutisissa sekä kirjoittanut juttuja mm. Teatteri & Tanssi -lehteen, musiikkilehti Rondoon sekä sanomalehti Ilkkaan.
Loponen-Kyrönseppä on Sibelius-Akatemiasta valmistunut musiikin maisteri ja diplomilaulaja, äänialaltaan mezzosopraano. Hän on Ooppera Skaalan perustajajäsen ja toimi Ooppera Skaala ry:n puheenjohtaja vuosina 1996–2003.
Sveitsin liittokokous

| Liittokokous |
| --- | --- |
 
Tyyppi
Tyyppi:  kaksikamarinen
Historia
Perustettu:  1848
Edustajia:  alahuone: 200  ylähuone: 46
Vaalit
Viimeisimmät vaalit:  22. lokakuuta 2023
Kokouspaikka
 Liittokokoustalo, Bundeshaus.
 Bern
Kotisivut
 http://www.parliament.ch
Sveitsin liittokokous (saks. Bundesversammlung, ransk. Assemblée fédérale, ital. Assemblea federale, retoromaaniksi Assamblea federala) on Sveitsin parlamentti eli lakiasäätävä kansanedustuslaitos. Se on kaksikamarinen; alahuoneessa eli kansallisneuvostossa (saks. Nationalrat, ransk. Conseil National, ital. Consiglio Nazionale, retoromaaniksi Cussegl Naziunal) on 200 jäsentä, ja ylähuoneessa (saks. Ständerat, ransk. Conseil des Etats, ital. Consiglio degli Stati, retoromaaniksi Cussegl dals Stadis) 46 jäsentä, kaksi jokaisesta kantonista ja yksi entisistä puolikantoneista. Kummankin kamarin vaalikausi on neljä vuotta.
Historiaa

Nykymuotoisen Sveitsin liittovaltion perustuslaki on vuodelta 1848. Samana vuonna pidettiin ensimmäiset liittokokousvaalit. Niissä valittiin kansallisneuvostoon 111 edustajaa ja parlamentin ylähuoneeseen 44 edustajaa. Vaaleissa saivat äänestää yli 20-vuotiaat miespuoliset Sveitsin kansalaiset. Kansallisneuvostoon tuli valituksi 87 liberaalia, 14 konservatiivia ja 10 poliittisen keskustan edustajaa.
Kansallisneuvosto

Kansallisneuvoston jäsenet valitaan kantoneittain väkiluvun suhteessa kuitenkin niin, että pienimmilläkin kantoneilla on vähintään yksi edustaja.
Vuoden 2019 vaaleissa edustajia tuli valituiksi 11 puolueesta tai ryhmittymästä, joista suurimmat olivat SVP (Sveitsin kansanpuolue), 53 edustajaa; SP (Sveitsin sosiaalidemokraattinen puolue), 39 edustajaa; FDP (Sveitsin liberaalipuolue), 29 edustajaa ja GPS (Vihreä puolue), 28 edustajaa.
Aiheesta muualla

Viralliset sivut
| n k  Euroopan parlamentit |
| --- | --- |
Itsenäiset valtiot:  Alankomaat  Albania  Andorra  Armenia  Azerbaidžan  Belgia  Bosnia ja Hertsegovina  Bulgaria  Espanja  Georgia  Irlanti  Islanti  Italia  Itävalta  Kazakstan  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Monaco  Montenegro  Norja  Pohjois-Makedonia  Portugali  Puola  Ranska  Romania  Ruotsi  San Marino  Saksa  Serbia  Slovakia  Slovenia  Suomi  Sveitsi  Tanska  Tšekki  Turkki  Ukraina  Unkari  Valko-Venäjä  Vatikaani  Venäjä  Viro  Yhdistynyt kuningaskunta 
Rajallisesti tunnustetut valtiot:  Abhasia  Artsakh  Etelä-Ossetia  Kosovo  Transnistria  Pohjois-Kypros 
Itsehallintoalueet ja muut yhteisöt:  Ahvenanmaa  Bosnia ja Hertsegovinan federaatio  Färsaaret  Gibraltar  Guernsey  Huippuvuoret  Serbitasavalta  Mansaari  Jersey 
Muut yhteisöt:  Euroopan parlamentti
Suzuki

| Suzuki Motor Corporation |
| --- | --- |

Yritysmuoto:  pörssiyhtiö
ISIN:  JP3397210000
Perustettu:  Lokakuussa 1909
Perustaja:  Michio Suzuki
Toimitusjohtaja:  Toshihiro Suzuki
Puheenjohtaja:  Osamu Suzuki
Kotipaikka:  Hamamatsu, Shizuoka, Japani
Toiminta-alue:  Koko maailma
Kotisivu:  suzuki.com
Infobox OKVirheellinen NIMI-arvo: 
Suzuki on japanilainen moottoripyörien, mopojen, autojen sekä perämoottorien valmistaja. Se on perustettu vuonna 1909. Urheilussa Suzuki on menestynyt paremmin moottoripyöräilyssä kuin autoissa. Road racingin MM-sarjassa Suzukin kulta-aika oli vuosina 1976–1982, jolloin se voitti seitsemän 500-kuutioisten valmistajien maailmanmestaruutta. Autonvalmistuksessa Suzuki keskittyy pikkuautoihin ja maastureihin. Kuuluisin Suzukin valmistama auto lienee Suzuki SJ -maastoauto.lähde?
Vuodesta 1959 Suzuki valmisti Suzulight 360 -kääpiöautoa, jonka tilalle tuli vuonna 1966 Suzuki Fronte. Saabin maahantuoja Oy Importer Ab toi vuonna 1963 koekappaleena Suomeen yhden Suzulight-auton.
Suzuki-autojen tuonnin Suomeen aloitti Korpivaara Oy vuonna 1981. Suomessa myytyjä Suzukin malleja ovat olleet mm. Alto, Swift, Baleno ja Liana sekä SJ-, Jimny- ja Vitara-maastoautot. 1980-luvulla myytiin myös pientä Suzuki Carry -pakettiautoa umpi- ja avolavamalleina. Vuonna 1982 rekisteröitiin 831 Suzuki-henkilöautoa ja 489 Suzuki-pakettiautoa. Ensirekisteröinneissä Suzuki oli henkilöautojen tilastossa 22:nnella ja pakettiautojen tilastossa seitsemännellä sijalla. Vuoden 1988 lopussa Suomessa oli rekisterissä 10 285 Suzuki-henkilöautoa, ja merkki oli tilaston 21. sijalla. Enduromallisten moottoripyörien ja mopojen maahantuojana toimi Aarne Silander vuoteen 1996 asti.  lähde?
Nykyisin Suzuki-autoja tuo maahan Suzuki Motor Finland Oy, joka kuuluu Korpivaaraa pitkään johtaneen Mikko Ennevaaran vuonna 1997 perustamaan Bassadone Automotive Nordiciin (alun perin Simetron Group) .
Moottoripyörämalleja

Suzuki GSX1300R
Suzuki LS 650 Savage
Suzuki B-King
Suzuki DR125
Automalleja

Suzuki Celerio
Suzuki Ignis
Suzuki Jimny
Suzuki Splash
Suzuki Liana -HenkilöautoSuzuki Swift
Aiheesta muualla

Suzukin kotisivut (englanniksi)
Suzukin kotisivut (suomeksi)
| n k  Nikkei 225:n yhtiöt |
| --- | --- |
 Advantest  Aeon  Ajinomoto  Alps Electric Co.  Amada  All Nippon Airways  Aozora Bank  Asahi Glass  Asahi Group  Asahi Kasei  Astellas Pharma  Bridgestone  Canon  Casio Computer  Chiba Bank  Chubu Electric Power  Chugai Pharmaceutical  Citizen  Comsys  Concordia Financial Group  Credit Saison  CyberAgent  Dai Nippon Printing  Dai-Ichi Mutual Life Ins.  Daiichi Sankyo  Daikin Industries  Dainippon Sumitomo Pharma  Daiwa House Industry  Daiwa Securities Group  Danippon Screen Manufacturing  DeNA  Denki Kagaku Kogyo  Denso  Dentsu  DIC  Dowa  East Japan Railway  Ebara  Eisai  Fanuc  Fast Retailing  Fuji Electric  Fuji Heavy Industries  Fujifilm  Fujikura  Fujitsu  Fukuoka Financial Group  Furukawa Electric  GS Yuasa  Haseko  Hino Motors  Hitachi Construction Machinery  Hitachi  Hitachi Zosen  Honda Motor  Hoya  Idemitsu Kosan  IHI  Inpex  Isetan Mitsukoshi  Isuzu Motors  Itochu  Japan Airlines  Japan Exchange Group  Japan Post  Japan Steel Works  Japan Tobacco  JFE Holdings  JGC  JR Nishi-Nihon  JR Tōkai  JTEKT  JX  Kajima  Kansai Electric Power  Kao  Kawasaki Heavy Industries  Kawasaki Kisen  KDDI  Keisei Electric Railway  Keyence  Kikkoman  Kirin  Kobe Steel  Komatsu  Konami  Konica Minolta  Kubota  Kuraray  Kyocera  Kyowa Hakko Kirin  M3  Marubeni  Marui Group  Mazda Motor  Meiji  Mercari  Minebea  Mitsubishi  Mitsubishi Chemical  Mitsubishi Electric  Mitsubishi Estate  Mitsubishi Heavy Industries  Mitsubishi Logistics  Mitsubishi Materials  Mitsubishi Motors  Mitsubishi UFJ Financial Group  Mitsui & Co.  Mitsui Chemicals  Mitsui Fudosan  Mitsui Mining & Smelting  Mitsui O.S.K. Lines  Mizuho Financial Group  MS&AD Insurance Group  Murata MFG  Namco Bandai  NEC  Nexon  NGK Insulators  NH Foods  Nichirei  Nidec  Nikon  Nintendo  Nippon Electric Glass  Nippon Paper Industries  Nippon Steel & Sumitomo Metal  Nippon Suisan Kaisha  Nippon Telegraph and Telephone  Nippon Yusen  Nissan Chemical Industries  Nissan Motor  Nisshin Seifun Group  Nitto Denko  NKSJ  Nomura  NSK  NTN  NTT Data  Obayashi  Oji  Olympus  Omron  Oriental Land  Orix  Osaka Gas  Otsuka  Pacific Metals  Panasonic  Rakuten  Recruit  Renesas Electronics  Resona  Ricoh  Sapporo  Secom  Seiko Epson  Sekisui House  Seven + I  Sharp  Shimizu  Shin-Etsu Chemical  Shionogi & Co.  Shiseido  Shizuoka Financial Group  Showa Denko  SMC  SoftBank  SoftBank Group   Sojitz  Sony  Sumco  Sumitomo  Sumitomo Chemical  Sumitomo Electric Industries  Sumitomo Heavy Industries  Sumitomo Metal Mining  Sumitomo Mitsui Financial Group  Sumitomo Mitsui Trust  Sumitomo Osaka Cement  Sumitomo Realty & Development  Suzuki Motor  T&D  Taiheiyo Cement  Taisei  Taiyo Yuden  Takara  Takashimaya  Takeda Pharmaceutical  TDK  Teijin  Terumo  Toho  Tokai Carbon  Tokio Marine  Tokuyama  Tokyo Electric Power  Tokyo Electron  Tokyo Gas  Tokyo Tatemono  Tokyu  Tokyu Fudosan  Toppan Printing  Toray Industries  Tosoh  Toyota Motor  Toyota Tsusho  Trend Micro  UBE Industries  Yahoo Japan  Yamaha  Yamaha Motor  Yaskawa Electric  Yokogawa Electric  Yokohama Rubber 
Päivitetty: 10. tammikuuta 2024
Suomen urheilu 1946

Suomen urheilu 1946 käsittelee vuoden 1946 merkittäviä uutisia ja tapahtumia suomalaisessa urheilussa.